
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 569 


17 Ιουλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Χαρακτηρισμός ως διατηρητέου οικιστικού συγκροτή¬ 
ματος που βρίσκεται στον οικισμό Λιμένιτου δήμου 
Οιτύλου (ν. Λακωνίας) και καθορισμός ειδικών 

όρων και περιορισμών δόμησης αυτού . 1 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του δήμου 
Πατρέων (Ν. Αχαίας) και καθορισμός ειδικών όρων 

και περιορισμών δόμησης αυτού. 2 

Συμπλήρωση - διευκρίνηση της X 11969/29.9.87 από¬ 
φασης Νομάρχη Αχαΐας ΦΕΚ 995 Δ'/12.10.87. 3 

Χαρακτηρισμός ως μοναδικού Δημοτικού δρόμου του 
δρόμου που ενώνει τους οικισμούς Καλού και Βε- 
λούσιτου Δήμου Οιτύλου Ν. Λακωνίας . 4 


ΑΠΟΦΑΣΕΙΣ 

Αριθ. 16041/3819 - (1) 


Χαρακτηρισμός ως διατηρητέου οικιστικού συγκροτήμα¬ 
τος που βρίσκεται στον οικισμό Λιμένιτου δήμου Οιτύ¬ 
λου (Ν. Λακωνίας) και καθορισμός ειδικών όρων και πε¬ 
ριορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του από 14- 
7-1999 Π. Δ/τος «Κώδικας Βασικής Πολεοδομικής Νομο¬ 
θεσίας» (Δ' 580), όπως αντικαταστάθηκε με την παρ. 2 του 
άρθρου 3 του Ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/85 «Κυβέρνη¬ 
ση και Κυβερνητικά' Οργανα» (Α' 137),όπως αυτό προστέ¬ 
θηκε με το άρθρο 27 του Ν. 2081/92 (Α' 154) και αντικατα- 
στάθηκε μετηνπαρ.2ατου άρθρου 1 του Ν. 2469/97 (Α'38). 

3. Την υπ’ αρ.103326/1281/15-12-96 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γ ενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος,Χωρο¬ 


ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ 1126/Β/16-12-1996). 

4. Τις διατάξεις της παρ.Β του άρθρου 1 του Π. Δ/τος 
28/28-1-1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος,Χωροταξίας και Δημοσίων Έργων» (Α' 9). 

5. Την από 20/12/2000 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικισμών. 

6. Την από 17-1-2001 σύμφωνη γνώμη της φερόμενης 
ιδιοκτήτριας Ελένης Μαυρομιχάλη (αρ. πρ. Υ.ΠΕ.ΧΩ.Δ.Ε. 
1846/672/23-1-2001). 

7. Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο στο σύνολό του το οι¬ 
κιστικό συγκρότημα που αποτελείται από δύο (2) κτίρια 
κύριας χρήσης και δύο (2) βοηθητικά κτίσματα και βρί¬ 
σκεται στον οικισμό Λιμένι του δήμου Οιτύλου (Ν. Λακω¬ 
νίας), φερόμενα ως ιδιοκτησία Ελένης Μαυρομιχάλη, 
όπως αυτά φαίνονται με μαύρη διαγράμμιση και τα στοι¬ 
χεία 1, 2, 3, 4 στο σχετικό πρωτότυπο διάγραμμα σε κλί¬ 
μακα 1:2000, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 16041/2001 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Διατηρητέο χαρακτηρίζεται τα αρχικά κτίρια του οικι¬ 
στικού συγκροτήματος καθώς και στοιχεία του περιβάλ¬ 
λοντος χώρου του όπως μάντρα, δεξαμενή και \Λ/.0., κα¬ 
θώς και οι εναρμονιζόμενες με τα αρχικά κτίρια μεταγενέ¬ 
στερες προσθήκες, όχι όμως και τα κάθε είδους 
προσκτίσματα που αλλοιώνουν αυτά. 

Ο καθορισμός των προσκτισμάτων που αλλιώνουν τα 
αρχικά κτίρια πραγματοποιείται από την οικεία Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή διακοσμητικών 
στοιχείων των κτιρίων του χαρακτηριζομένου ως διατη¬ 
ρητέου οικιστικού συγκροτήματος πλην εκείνωντων στοι¬ 
χείων για τα οποία έχει γνωμοδοτήσει η ΕΠΑΕ. 

4. Επιβάλλεται η αποκατάσταση του οικιστικού συγκρο¬ 
τήματος στην αρχική του μορφή. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση κάθε κτιρίου του χαρακτηριζομένου ως διατηρητέου 
οικιστικού συγκροτήματος, εφόσον δεν αλλοιώνεται ο γε¬ 
νικός αρχιτεκτονικός χαρακτήρας του κάθε κτιρίου και 
δεν θίγονται τα διατηρητέα στοιχεία του. 

6. Επιτρέπεται η χρήση του οικιστικού συγκροτήματος 
ως τουριστικό κατάλυμμα (ξενοδοχείο). 

7. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο οι¬ 
κιστικό συγκρότημα. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τη τυχόν χρή¬ 
ση των χώρων των κτιρίων. 

8. Για οποιαδήποτε επέμβαση στο εξωτερικό και εσωτε¬ 
ρικό του χαρακτηριζομένου ως διατηρητέου οικιστικού 
συγκροτήματος και στον περιβάλλοντα χώρο του καθώς 


και για την τοποθέτηση επιγραφών απαιτείται η έγκριση 
της ΕΠΑΕ. 

Η ισχύς της απόφασης αυτής αρχίζει από τη δημοσίευ¬ 
σή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Ιουνίου 2001 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 


ΑΗΤΟ ΓΡΑ ΜΜΗ 
(ΒΡΑΧΙΑ ) 



ΥΠΟΥΡΓΕΙΟ 
ΠΕΡΙΒΑΛΛΟΝΤΟΣ 
X ΟΡΟΤΑ Ξ I ΑΣ 
καιΑΗΜ. ΕΡΓΩΝ 


ΥΚΙΗ ιΠΟΛΕΟΑ* ΪΧΕΑΙΑΙΜΟΥ 
ΤΜΗΜΑ. ΠΑΡΑΑΟΙ. ΟΙΚΙΣΜΟΝ 


)Η€ΝΙ Ν. ΛΑΚ^ΙΑΣ. 

Αρίθ. 14648/3605 (2) 

Χαρακτηρισμός ως διατηρητέου του κτιρίου που βρίσκε¬ 
ται εντός του ρυμοτομικού σχεδίου του δήμου Πατρέ- 
ων (Ν. Αχαίας) και καθορισμός ειδικών όρων και πε¬ 
ριορισμών δόμησης αυτού 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 και των 
παρ.2,3 και 4του άρθρου 327του από 14-7-1999 Π. Δ/τος 
«Κώδικας Βασικής Πολεοδομικής Νομοθεσίας» (Δ' 580), 
όπως η παρ. 2 του άρθρου 110 αντικαταστάθηκε με το άρ¬ 
θρο 3 και οι παραγ. 2,3 και 4 του άρθρου 327τροποποιή¬ 
θηκαν με τις παρ. 1,2 και4του άρθρου 2του Ν. 2831/2000 
«Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός και άλλες πολεοδομικές διατά¬ 
ξεις» (Α' 140). 

2. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (Α' 137),όπως αυτό προ¬ 
στέθηκε με το άρθρο 27 του ν.2081 /92 (Α' 154) και αντικα- 
ταστάθηκε με τηνπαρ.2α του άρθρου 1 τουΝ. 2469/97 (Α' 
38). 

3. Τις διατάξεις της παρ.Β του άρθρου 1 του Π. Δ/τος 
28/28-1-1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος,Χωροταξίας και Δημοσίων Έργων» (Α' 9). 

4. Την υπ’ αρ.103326/1281/15-12-96 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ 1126/Β/16-12-1996). 

5. Την από 12-9-2000 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το 23295/8171/2000 έγγραφο της Δ/νσης Πολεοδο- 
μικού Σχεδιασμού προς το Δήμο Πατρέων και το γεγονός 
ότι παρήλθε άπρακτη η προθεσμία του άρθρου 38 παρ. 3 
του π. δ/τος 410/1995 «Κωδικοποίηση σε ενιαίο κείμενο 
νόμου με τίτλο «Δημοτικός και Κοινοτικός Κώδικας» των 
ισχυουσών διατάξεων του δημοτικού και κοινοτικού κώδι¬ 
κα, όπως τροποποιήθηκαν και συμπληρώθηκαν» (Α' 231). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του δήμου Πατρέων 


(Ν. Αχαίας) επί της οδού Κορίνθου αριθ. 265, φερόμενο 
ως ιδιοκτησία κληρονόμων Μαρίας Δημοπούλου, όπως 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:2000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 14648/2001 πράξη του και αντίτυπό του σε φωτοσμί¬ 
κρυνση δημοσιεύεται με την παρούσα απόφαση στην 
Εφημερίδα της Κυβερνήσεως. 

2. Διατηρητέο χαρακτηρίζεται το αρχικό εκάστοτε κτί¬ 
ριο και οι εναρμονιζόμενες με αυτό μεταγενέστερες προ¬ 
σθήκες, όχι όμως και τα κάθε είδους υπάρχοντα προσκτί- 
σματα, που αλλοιώνουντην μορφή του. 

Ο καθορισμός των προσκτισμάτων και οι επεμβάσεις 
που πρέπει να γίνουν σε αυτά πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
πλην των προσκτισμάτων ή των στοιχείων του κτιρίου για 
τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση και γενικά κάθε επέμβαση για λόγους λειτουργικούς 
και στατικούς στο διατηρητέο κτίριο εφόσον δεν αλλοιώ¬ 
νεται ο γενικός αρχιτεκτονικός χαρακτήρας του κτιρίου 
και και οι βασικές αρχές του κτιρίου. 

5. Αίτηση για προσθήκη στο διατηρητέο κτίριο, απο- 
στέλλεται από την Πολεοδομική Υπηρεσία στην αρμόδια 
Υπηρεσίατου Υ.ΠΕ.ΧΩ.Δ.Ε. με γνωμοδότηση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) 
για ειδική ρύθμιση σύμφωνα με τις διατάξεις του άρθρου 
3 παρ. 2 του Ν. 2831/00 (ΦΕΚ 140Α/13-6-2000) περί ΓΟΚ 
εφόσον δεν παραβλάπτεται το διατηρητέο κτίριο και ο 
χώρος που το περιβάλλει. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο πλην των 
αναγκαίων επιγραφών, περιορισμένων διαστάσεων που 
υποδηλώνουν την χρήση του. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

8. Επιτρέπεται η χρήση καταστήματος στονΑ' όροφο. 

9. Η ισχύς της παρούσας απόφασης αρχίζει από την δη¬ 
μοσίευση της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2001 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 7861 ( 3 ) 

Συμπλήρωση - διευκρίνηση της X 11969/29.9.87 απόφα¬ 
σης Νομάρχη Αχαΐας ΦΕΚ 995 Δ712.10.87 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το από 24.4.85 Π. Δ/γμα ΦΕΚ 181Δ/3.5.85, όπως τρο¬ 
ποποιημένο ισχύει. 

2. Την αρ. X 11969/29.9.87 (ΦΕΚ 995 Δ'/87) απόφαση 
Νομάρχη. 

3. Την αρ. πρωτ. 5991/23.8.2000 εισήγηση της Δ/νσης 
Χ.Ο.Π. 

4. Το αρ. Π5/Θ26/1.6.2001 Πρακτικό του ΣΧΟΠ Ν. 
Αχαΐας. 

5. Το αρ. 67547/3723/18.9.95 έγγραφο του ΥΠΕΧΩΔΕ 
περί αρμοδιοτήτων τροποποίησης Νομαρχιακών αποφά¬ 
σεων καθορισμού ορίων οικισμών, αποφασίζουμε: 

Αντικαθιστούμε το διάγραμμα και το υπόμνημα οριοθέ- 


τησης του οικισμού Νεζερίτικα πρώην Κοιν. Μιντιλογγίου 
με το οποίο αποκαθίσταται στο ορθό η θέση του κτίσμα- 
τος αρ. 9: Ε.Γ.Κ. Καλιμάνη Κονδύλω, επειδή τα κτίσματα 
των Καλιμάνη Κονδύλω, Καλιμάνη Κονδύλω και Καλιμάνη 
Παναγιώτη, βρίσκονται στην απέναντι πλευρά του δρό¬ 
μου, από την εσφαλμένα σημειούμενη στο αντικαθιστού- 
μενο διάγραμμα. 

Κατά τα λοιπά ισχύει η αρ. X11969/29.9.87 απόφαση 
Νομάρχη. 

Με τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού ούτε 
αυτού του αρμοδίου Ο.Τ.Α. 

Η απόφαση αυτή με το διάγραμμα που τη συνοδεύει να 
δημοσιευθεί στην Εφημερίδα της Κυβερνήσεως. 

Πάτρα, 21 Ιουνίου 2001 
Ο Νομάρχης 

ΣΤΑΘΗΣ ΑΘΑΝΑΣΟΠΟΥΛΟΣ - ΣΕΡΕΤΗΣ 

Αριθ. Οικ. 4247 ( 4 ) 

Χαρακτηρισμός ως μοναδικού Δημοτικού δρόμου του 
δρόμου που ενώνει τους οικισμούς Καλού και Βελούσι 
του Δήμου Οιτύλου Ν. Λακωνίας 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 1032/80 «περί συστάσεως του 
ΥΠΕΧΩΔΕ» 

2. Τις διατάξεις του από 17/7/1923 Ν. Δ/γματος «περί 
σχεδίων πόλεων κλπ». 

3. Τις διατάξεις του Ν. 2218/94 - άρθρο 3 παράγραφος 
1 και άρθρα 30,39 και 18. 

4. Τις διατάξεις του Ν. 2240/94-άρθρα 5 και 6. 

5. Την υπ’ αριθμόν 15/2-4-95 Απόφαση του Ν. Σ. του Ν. 
Λακωνίας (ΦΕΚ 363Δ/95) «Ψήφιση Οργανισμού Οργάνω¬ 
σης και λειτουργίας της Νομαρχιακής Αυτοδιοίκησης Λα¬ 
κωνίας». 

6. Τις διατάξεις του Π .Δ. 24/31.5.1985 (ΦΕΚ 270 Δ') περί 
τροποποίησης των όρων και περιορισμών δόμησης των 
γηπέδων των κειμένων εκτός των ρυμοτομικών σχεδίων 
των πόλεων κ.λ.π. - άρθρο 1 - παράγραφος 2. 

7. Την από αίτηση του Γεωργίου Κοζομπόλη. 

8. Την υπ’ αρ. 4/2000 Απόφαση του Δήμου Οιτύλου του 
Ν. Λακωνίας. 

9. Την από 3.5.2001 γνωμοδότηση του Συμβουλίου 
Χ.Ο.Π. Ν. Λακωνίας (Πράξη 1η θέμα3ο), αποφασίζουμε: 


Χαρακτηρίζουμε σαν μοναδικό Δημοτικό δρόμο, το 
δρόμο που συνδέει τους οικισμούς Καλού και Βελούσι 
του Δήμου Οιτύλου, όπως αυτός φαίνεται σημειωμένος 
με τα στοιχεία (Α, Β) στο συνημμένο απόσπασμα χάρτη 
της ΓΎΣ με κλίμακα 1:5000, σε εφαρμογή των διατάξεων 
του άρθρου 1 παρ. 2του Π. Δ/γματος 24/31.5.85 (ΦΕΚ 270 
Δ' / 85) επειδή ο δρόμος αυτός είναι Δημοτικός και δεν 
υπάρχει άλλος δρόμος που να συνδέει απευθείας τους 
παραπάνω οικισμούς. 

Κάλυψη δαπάνης: Από την εφαρμογή της παρούσας 
δεν προκύπτει δαπάνη σε βάρος του προϋπολογισμού 
του Δήμου Οιτύλου. 

Η παρούσα απόφαση και το συνοδευτικό διάγραμμα να 
δημοσιευθεί στην Εφημερίδα της Κυβερνήσεως. 

Κατά της απόφασης αυτής επιτρέπεται να υποβληθούν 
προσφυγές ενώπιον του Γενικού Γραμματέα Περιφέρει¬ 
ας Πελοποννήσου, σύμφωνα με το άρθρο 18 του Ν. 
2218/94 μόνο για παράβαση Νόμου μέσα σε τριάντα (30) 
ημέρες από τη δημοσίευση της παρούσας στην Εφημερί¬ 
δα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 18 Ιουνίου 2001 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 










